Združenje predstavnikov Agrarnih skupnosti Slovenije

Častno razsodišče

Poročilo o delu ČR v letu 2013

Častno razsodišče v sestavi Cah Marij iz Rižane, Rosič Darko iz Logje in Zmago Barič iz Zavrhka se v letu 2013 ni sestalo da bi reševalo nastale težave zaradi oddaljenosti in zaradi tega, ker smo nastale težave reševali na korespondenčni seji in na sejah UO, na katerih sta bila vedno prisotna vsaj dva člana.

ČR je v tem obdobju prejelo dve prijavi.

**1.Naznanitev utemeljenega suma kršitve statuta ZPASS dne 9. 11. 2013**

S tem naznanilom je predsednik Anton Može očital generalnemu sekretarju kršitev 56 člena statuta, ker mu ni posredoval podatkov za dostop do elektronskega poštnega predala agrarne.skupnosti@gmail.com.

Ker je bila v januarju 2013 odprta dodatna uradna elektronska pošta info@agrarne.si in niso bile opravljene potrebne spremembe na AJPES-u in drugih dokumentih je UO na svoji 8.seji sprejel potrebne ukrepe za rešitev omenjenih težav.

**2 Naznanitev utemeljenega suma kršitve statuta ZPASS dne 7. 12. 2013**

S tem naznanilom pa predsednik Anton Može navaja sum kršitve 50. člena statuta ZPASS generalnemu sekretarju, ker ni pravočasno posredoval sklepa Agencije Republike Slovenije za kmetijske trge in razvoj podeželja o zavrnitvi vloge ZPASS za nepovratna sredstva. Tudi to zadevo je ČR raziskalo in ugotovilo, da je bila vloga zavrnjena zaradi procesne napake pri pošiljanju pošte zato menimo, da je nesmiselno vlagati pritožbo.

ČR je svoje mnenje na obe naznanitvi suma kršitve statuta posredovalo članom UO in NO in predlagalo spremembo oziroma dopolnitev statuta ali izdelavo poslovnika z natančnejšo določitvijo del in nalog predsednika in generalnega sekretarja

ČR meni, da so bili omenjeni sumi predsednika, posredovani ČR nepotrebni, ker so se le ti reševali na sejah UO ob prisotnosti predsednika in generalnega sekretarja.

Za ČR predsednik Zmago Barič